**บมจ. ดร. ฟ. พอร์เชอ วศ.ด.กมศ.** (เยอรมัน: *Dr.-Ing. h.c. F. Porsche AG*) หรือย่อเป็น **บมจ.พอร์เชอ** (*Porsche AG*) เป็นบริษัทผู้ผลิตรถยนต์ของประเทศเยอรมนี มุ่งเน้นผลิตรถยนต์กลุ่มสมรรถนะสูง ทั้งรถยนต์สปอร์ตคาร์, เอสยูวี และรถเก๋ง บมจ.พอร์เชอมีสำนักงานใหญ่อยู่ในเมืองชตุทท์การ์ท และมีหุ้นใหญ่อันดับสองคือเครือฟ็อลคส์วาเกิน และและผู้ถือหุ้นใหญ่อันดับหนึ่งพอร์เชอเอาโทโมบิลโฮลดิงส์ รถยนต์พอร์เชอที่ผลิตอยู่ในปัจจุบันได้แก่ 718 Boxster/Cayman, 911, Panamera, Macan, Cayenne และ Taycan

ประวัติ
-------

ดร.แฟร์ดีนันท์ พอร์เชอ ก่อตั้งบริษัทนี้ขึ้นในปีค.ศ. 1931 มีสำนักงานหลักอยู่ในเมืองชตุทท์การ์ท เดิมทีรับงานเป็นที่ปรึกษาและช่วยออกแบบรถยนต์เท่านั้น ไม่ได้คิดจะสร้างยี่ห้อรถยนต์ของตัวเอง หนึ่งในงานด้านการปรึกษาของบริษัทนี้คือการรับงานจากรัฐบาลเยอรมันให้ออกแบบรถยนต์ราคาถูกเพื่อประชาชนชาวเยอรมัน และก็ได้ออกมาเป็น "รถเต่าฟ็อลคส์วาเกิน" หนึ่งในรถยนต์ที่ประสบความสำเร็จที่สุดตลอดกาลของโลก รถยนต์พอร์เชอ 64 ซึ่งพัฒนาขึ้นในปีค.ศ. 1939 ก็ใช้อะไหล่ส่วนใหญ่ร่วมกับรถเต่า

ในช่วงสงครามโลกครั้งที่สอง ก็ได้ย้ายสายการผลิตไปผลิตรถฟ็อลคส์วาเกินสำหรับทหาร ได้แก่รุ่นคือเบลวาเกิน (*Kübelwagen*) ผลิตกว่า 52,000 คัน กับรุ่นชวิมวาเกิน (*Schwimmwagen*) ผลิตกว่า 15,000 คัน นอกจากนี้ บริษัทพอร์เชอยังเป็นผู้ออกแบบรถถังหนักในช่วงสงคราม แม้ว่าบริษัทพอร์เชอจะพ่ายแพ้ต่อบริษัทคู่แข่งในการประมูลผลิตรถถังทีเกอร์ 1 และทีเกอร์ 2 แต่ก็ใช่ว่างานที่จะมาจะสูญเปล่าซะทีเดียว แชสซีที่พอร์เชอออกแบบไว้สำหรับรถถังทีเกอร์ 1 ถูกนำไปใช้เป็นฐานในการสร้างรถถังพิฆาต*เอเลอฟันท์* (*Elefant*) พอร์เชอยังเป็นผู้พัฒนาสุดยอดรถถังหนัก *เมาส์* ในช่วงปลายสงคราม

เมื่อสงครามโลกครั้งที่สองยุติลงในปีค.ศ. 1945 เมืองว็อลฟส์บวร์คอันเป็นที่ตั้งของโรงงานพอร์เชอก็ตกอยู่ในเขตยึดครองของอังกฤษ อดีตสมาชิกพรรคนาซีอย่างดร.พอร์เชอจึงถูกปลดจากตำแหน่งประธานบอร์ดบริหารของฟ็อลคส์วาเกิน ทางการอังกฤษแต่งตั้งพันตรีอีวาน เฮียร์ช นายทหารช่างอังกฤษ เข้ามาควบคุมโรงงานพอร์เชอ และในปลายปีนั้นเอง ดร.พอร์เชอถูกจับกุมในฐานะอาชญากรสงคราม แต่การไต่สวนกลับไม่เคยเกิดขึ้น ตลอดช่วงเวลายี่สิบเดือนที่เขาถูกจองจำ นายแฟร์รี บุตรชายของดร.พอร์เชอ ตัดสินใจตั้งบริษัทสร้างรถยนต์ของตัวเองเนื่องจากเขาไม่พบรถยนต์ที่ตรงตามความต้องการของเขาในตลาด เขายต้องคอยประคับประคองบริษัทที่เขาสร้างนี้ให้ผ่านช่วงเวลาลำบากไปให้ได้ 

ภายหลังดร.พอร์เชอถูกปล่อยตัวในเดือนสิงหาคม ค.ศ. 1947 รถยนต์ยี่ห้อพอร์เชอแบบแรกถูกสร้างขึ้นในโรงเลื่อยในเมืองกมึนด์ เมืองชนบทในประเทศออสเตรีย รถยนต์คันต้นแบบนี้ถูกนำไปโชว์แก่ดีลเลอร์รถยนต์หลายแห่งในเยอรมนี และเมื่อมียอดพรีออเดอร์ถึงจำนวนที่เพียงพอ การผลิตเริ่มขึ้นในปีค.ศ. 1948 โดยบริษัทของบุตรชายขึ้นและได้ออกมาเป็นพอร์เชอ 356 บริษัทของลูกชายถูกรวมเป็นส่วนหนึ่งของบริษัทหลักของบิดาในเมืองชตุทท์การ์ทในปีค.ศ. 1950

รถพอร์เชอ
---------

* พอร์เชอ เคย์แมนพอร์เชอ เคย์แมน
* พอร์เชอ บ็อคชเตอร์พอร์เชอ บ็อคชเตอร์
* พอร์เชอ พานาเมราพอร์เชอ พานาเมรา
* พอร์เชอ คาเยนน์พอร์เชอ คาเยนน์
* พอร์เชอ มาคันน์ พอร์เชอ มาคันน์
* พอร์เชอ 911พอร์เชอ 911
* พอร์เชอ เทย์คาน/ไทคานน์พอร์เชอ เทย์คาน/ไทคานน์

อ้างอิง
-------

1. 1 2 3  J. P. Vettraino (23 December 2008). "Porsche at 60: The little sports-car company that could". *Autoweek*. คลังข้อมูลเก่าเก็บจากแหล่งเดิมเมื่อ 6 February 2009. สืบค้นเมื่อ 30 January 2009.
2. ↑  "Béla Barényi (1907–1997)". *Automotive Hall of Fame*. คลังข้อมูลเก่าเก็บจากแหล่งเดิมเมื่อ 1 พฤศจิกายน 2009. สืบค้นเมื่อ 25 มีนาคม 2009.
3. 1 2  Burt, William (2002). *Volkswagen Beetle*. MotorBooks/MBI Publishing Company. p. 14. ISBN 978-0-7603-1078-6.
4. ↑  "Panzerkampfwagen VIII Maus Porsche Typ 205 / Tiger II(P)". *Achtung Panzer*. คลังข้อมูลเก่าเก็บจากแหล่งเดิมเมื่อ 2018-03-16. สืบค้นเมื่อ 4 May 2011.
5. ↑  Mantle, Jonathan (1996). *Car wars: fifty years of greed, treachery, and skulduggery in the global marketplace*. Arcade Publishing. p. 216. ISBN 978-1-55970-333-8.
6. 1 2  Meredith, Laurence; Mark Hughes (1995). *Original Porsche 356*. MotorBooks/MBI Publishing Company. p. 7. ISBN 978-1-870979-58-0.

| * ด
* ค
* ก
เยอรมนี ผู้ผลิตรถยนต์ของเยอรมนี |
| --- |
| บริษัท | 
* Apollo Automobil
* BMW
	+ BMW i
	+ BMW Motorrad
* Daimler
	+ Mercedes-Benz
	+ Setra/EvoBus
	+ Smart
	+ Maybach
* Krauss-Maffei Wegmann
* Rheinmetall
	+ RMMV
* Ruf Automobile
* Volkswagen Group
	+ Audi
	+ MAN
		- Neoplan
		- RMMV
	+ Porsche
	+ Volkswagen
	+ Volkswagen Commercial Vehicles
* Wiesmann

|  |  |
| --- | --- |
| ถือครองโดยต่างชาติ | 
* Apollo Automobil
* Borgward Group
* Ford of Europe
	+ Ford-Werke
* Iveco Magirus
* Opel
* Hyundai Europe

 |

 |